Lav et referat af nedenstående tekst:

Tekst:
Det lægger bestyrelsen for Frederikshavn Kommunes Musikskole i hvert fald op til. I første omgang ventes prisen at stige med 50 procent for skoleåret 2010/2011 og igen 50 procent for året efter. Talentklassen har tidligere været støttet af Kunstrådet, men i takt med at støtten derfra er bortfaldet, er talentklassen blevet en dyr fornøjelse for Den Kommunale Musikskole i Frederikshavn. Bestyrelsen vurderer, at den voldsomme stigning i prisen for at deltage i den musikalske talentklasse er i orden, da taksten sammenlignet med andre nordjyske kommuner fortsat er lav. Prisen i dag er 2700 kroner om året og vil altså stige til 4050 kroner. Ifølge bestyrelsens egne tal koster samme talentundervisning i Jammerbugt Kommune 6480 kroner om året, prisen i Vesthimmerland er 6000 kr. om året, i Hjørring 5435 kr, Rebild 3960 kr., Mariagerfjord 3400 kr. og Aalborg 2680 kr. om året. For den almindelige musikundervisning ventes taksten at stige med fem procent, og musikskolen har fortsat et antal fripladser til børn og unge fra økonomisk vanskeligt stillede familier. Økonomiudvalget i Frederikshavn skal onsdag tage stilling til om taksterne skal hæves.

Referat:
Det kommer til at koste forældre det dobbelte af hvad det gør i dag at sende børn i talentklasse på musikskolen i Frederikshavn.